খড়দহ স্টেশন সংলগ্ন এলাকা থেকে গ্রেফতার ৭ মাওবাদী নেতা

উত্তর ২৪ পরগনা: গতকাল অর্থাৎ মঙ্গলবার রাতে খড়দহ স্টেশন সংলগ্ন এলাকায় দেখা যায় মাওবাদী পোস্টার! আর যা নিয়ে এলাকাজুড়ে ছড়ায় আতঙ্ক। ঘটনার খবর পেয়েই ঘটনাস্থলে তড়িঘড়ি উপস্থিত হয় রহড়া থানার বিশাল পুলিশ বাহিনী। শুরু হয় তদন্ত।

প্রথমে এলাকাবাসীদের কাছ থেকেই যাবতীয় তথ্য সংগ্রহ করেন পুলিশ। আর সেই তথ্যের ভিত্তিতে শুরু হয় তদন্ত। পুলিশের তরফ থেকে খড়দহ স্টেশনের সিসিটিভি ফুটেজ খতিয়ে দেখা হয়। আর তারপরেই জানা যায় খড়দহ স্টেশনে মাওবাদী পোষ্টার লাগানো হয়েছে মাওবাদী সংগঠনের তরফ থেকে।

আরও পড়ুন: প্রাক্তনরাও নতুন হারে ক্ষতিপূরণ পাবেন, জাতীয় সড়ক কর্তৃপক্ষের মামলা খারিজ সুপ্রিম কোর্টে

পুলিশের তরফ থেকে এলাকার সিসিটিভি ফুটেজ খতিয়ে দেখে মাওবাদী নেতাদের গতিবিধির উপর নজরদারি চালিয়ে খড়দহ অঞ্চলের একটি আবাসনে গোপন অভিযান চালিয়ে রহড়া থানার তরফ থেকে গ্রেফতার করা হয় ৭ মাও নেতাকে। জানা যাচ্ছে, এই ৭ মাওবাদী নেতার মধ্যে রয়েছে এক মাও মহিলা নেত্রীও।

তাদের যখন গ্রেফতার করা হয় সেই মাওবাদী নেতারা স্লোগান দিতে থাকে পুলিশের সামনেই। যার জেরে থানা চত্বরে ছড়ায় উত্তেজনা। পরিস্থিতি নিয়ন্ত্রণে আনতে ঘটনাস্থলে নামানো হয় র‍্যাফ এবং কমব্যাট ফোর্স। উল্লেখ্য, অভিযুক্তদের আজ ব্যারাকপুর আদালতে তোলা হবে।

দেখুন অন্য খবর