খড়দহে বিএলও কর্মীর বাড়ি ভাঙচুর, আশ্বস্ত করতে পৌঁছল অধিকার রক্ষা কমিটি

খড়দহ: খড়দহে (Khardah) বিএলও (BLO) কর্মী মানব চন্দ্রের বাড়িতে দুষ্কৃতীদের ভাঙচুরের ঘটনায় চাঞ্চল্য ছড়িয়েছে এলাকায়। ঘটনাস্থলে শুক্রবার পৌঁছান বিএলও অধিকার রক্ষা কমিটির সদস্যরা। মানব চন্দ্রের সঙ্গে দীর্ঘক্ষণ কথা বলেন তারা এবং পুরো পরিস্থিতি খতিয়ে দেখেন (District news)।

কমিটির প্রতিনিধিদের আশ্বাস, যাতে এই হামলার পর মানব চন্দ্র কোনওভাবেই আতঙ্কিত না হন, সেজন্য সবরকম সহায়তা করা হবে। তারা জানান, রাজ্য সরকার এবং পুলিশ প্রশাসনের ওপর তাদের পূর্ণ আস্থা রয়েছে। খুব দ্রুত তদন্ত করে দুষ্কৃতীদের চিহ্নিত করে শাস্তিমূলক ব্যবস্থা নেবে খড়দহ থানার পুলিশ।

আরও পড়ুন: গরুকে চিকেন মোমো খাইয়ে বিপদে এই যুবক, বজরং দল কী করল দেখুন

দুষ্কৃতী তাণ্ডবের নেপথ্যে কারা রয়েছে, তা জানতে তদন্ত শুরু করেছে পুলিশ। ঘটনায় আরও উত্তেজনা ছড়িয়ে পড়েছে স্থানীয়দের মধ্যে।